# data[].attributes.body
Jeg er utplassert hos Blink Hus Sigdal.
Der jobber jeg med Martin og Jørn. Huset vi bygger ligger i grønhovdsroa i Eggedal. Huset er snart ferdig så det gjenstår bare småtteri.
Ting jeg har gjort denne uka er å liste tak og gulv, på soverom, ganger og bad. Her brukte jeg dykkertpistol, dykkertspikeren jeg brukte var 50. Dette for å feste lista godt, festa hver 30 cm bortover. Noen plasser var det rør, (som var streka heldigvis) så her måtte jeg gjøre unntak.
Har også lagd utforinger til vindu og dører og lagt lister utenpå igjen. Her brukte jeg også dykkert. Jeg satte utforinga sammen til ei ramme, så pressa jeg den inn i skinna som ligger rundt vinduet/døra, etter den var satt på plass, lista jeg rundt utforinga. Dykkert her også.
Jeg har også satt inn dørhåndtak og lås i dørene. Det var en enkel prosess med deler som kom i ett set. Stang imellom og håndtak på hver side, også skruer med gjenger inn til hylsemuttern som kommer inn fra andre siden, stramme godt.

Prosjektet er nå så og si ferdig. Det eneste som mangler er noe listing og inngangsdøra. Så skal vi rydde ut og ta med brakka på mandag.

# data[].attributes.body
Mandag rydda vi brakka og tok den med til neste byggeplass, nabohuset mitt ved strandefjorden. Kort vei å gå!
Her har det blitt støpt betong så vi har fjerna forskalinga rundt å kappa jern som holdte røra oppe når det ble støpt.
Ellers har jeg kosta og fjerna betongrester fra plata og gjort klar til å montere elementer. Bunnsviller er kappa ferdig og lagt klare.

# data[].attributes.body
Elementene er nå satt opp og vi har satt på avstivere, materialene vi brukte = 98x198 og vi har satt opp på hver vegg rundt i bygget.
Så la vi bjelkelaget til 2. Etasje, vi brukte spikerpistol med 90 spiker til å feste dem, her er alle nummerert så det er lett å vite hvor alt skal bli plassert. Bjelkene er fra pretre og ferdig og klart til å monteres. Så la vi spon på yttersiden av bjelkene etter alle var montert. Her brukte jeg også 90-spiker

Vi renska toppsvilla for spiker og is siden det har kommet endel snø. Jeg har kappet for det meste lekter i dag, og splitta for at alt skal passe til avstivning til bjelkelaget, så alt er rett og der det skal være til vi kommer tilbake. Så jeg brukte for d meste gjerdesag denne dagen, den har endel hms tiltak som spaltekniv for å hindre tilbakeslag og et avsug med skjerm så flis ikke skal sprute.

# data[].attributes.body
Denne uka starta med å legge spon på etasjeskille. Her brukte vi tec-7 imellom for å få alt tett for å hindre lekkasje. Vi festa platene så med skruer, her brukte vi en automatisk drill som gjorde jobben lettere (se bildet)

# data[].attributes.body
Blink Hus Sigdal AS ble startet i av Kristian Vidvei og Gisle Knudson (Eggedal Sag) i 1983.

De er i dag 17 ansatte, og yttervegger og innervegger blir produsert på deres egen elementfabrikk i Eggedal. Drivet av Sigdal Element.

De fleste oppdragene deres går ut på å bygge eneboliger for kunder som har egen tomt. De er en del av den landsdekkende huskjeden Blink Hus, hvor man kan bestille huskatalog for å finne inspirasjon og ideer til type stil og planløsninger man ønsker seg på huset sitt. Disse hustypene blir ofte tegnet om og tilpasset kundens ønsker av arkitektkontoret deres i Tønsberg. De utvikler også egne tomter, der vi bygger boliger for salg.

Deres virkeområde er primært Buskerud, asker og Bærum, men har også bygd en del boliger i Oslo.

Selv om de bygger mest utenfor Sigdal, så bruker de veldig mange lokale leverandører og bedrifter. De har nok aldri bygd et hus der det ikke har vært en Sigdøling innenfor dørene og gjort en jobb.

De tar også på seg forskjellige andre type oppdrag. De har blant annet bygd Tannklinikken i Prestfoss, flere barnehager i Sigdal, det nye Galleriet i Skredsvighagan og i disse dager nærmer de segferdig med råbygg av nytt sanitæranlegg for Haglebu Feriesenter.

I 2015 kjøpte Gunbjørn Vidvei aksjeandelen og tok over driften etter Kristian.

# data[].attributes.body
Denne uka har det vært veldig lite å gjøre pga vi ligger foran skjema, og vi blir satt på vent pga de skal legge sprøyte betong inn i veggene på yttersiden av bygget.
Vi har lagt presenninger over sponplatene slik at vi skal få bort snø effektivt til neste gang, vi skrudde noen planker over for at det skal sitte.
I «trappehullet lagde jeg en slags søyle på midten av presenningen slik at snøen skal skli ned på begge sider og ikke revne den. (Hadde bare før-bildet)

# data[].attributes.body
Vi har også hakka mye is innvendig i bygget, samt å stive opp noen vegger. Vi har to avfuktere og varmeovner som hjelper til å smelte isen og trekke ut fuktigheten.
På fredag var jeg på en så og si ferdig hytte som Gunbjørn (sjefen) skal ta over. Den ligger på sandvasssetra (900+moh) i eggedalsfjellet. Der beisa jeg noen bjelker og noen lister som ikke var ferdige og vi lagde lufteluker rundt om i hele hytta. Her brukte vi hølkopp 140mm og drill. Deretter monterte vi og skrudde lukene opp på veggen. Det kom ferdig i sett. Vi lagde også kjøkken-vifta ferdig, vi borra høl på samme måte som de andre lukene, som passa lufterøret som går opp fra vifta. Helt ut til yttersiden av hytta. Når vi var ferdig med det hadde vi ikke mer igjen å gjøre så det ble tidlig hjem igjen den dagen.👌🏽

# data[].attributes.body
Denne uken startet i grønhovdsroa, her har vi satt inn ytterdøra til huset, og boden. Vi brukte justeringsskruer som har gjenger helt oppe ved hodet, til og justere døra med så det ikke ble noen knirking og at den var rett som den skulle være. Jeg skrudde også på dørhåndtaka, de kom i deler så alt jeg trengte å gjøre var å sette håndtak på hver side med «stanga» i mellom og skru isammen.
Det har også blitt endel måking, alle materialene skal enten kastes eller tas med og her hadde det lagt seg is oppå. Så Jørn satt seg inni bilen med tau fra hengerfestet som vi knytta rundt en ende på presenningen og ga flat pedal, ble mye ødelagt presenning men den kom av i deler😂👌🏽

# data[].attributes.body
Vi lasta på de materialene Jørn skulle ha med seg hjem, resten kastet vi i containeren sammen med alt søppel som var inne i huset, mye rydding på slutten av dagen.